Gitte Seeberg (KF), 2002-03-20:
Jeg er rørt over den omsorg, som Det Konservative Folkeparti får her i Folketingssalen i dag.
Det er en hel fornøjelse at være her, men som jeg tidligere har sagt, behøver hr. Jacob Buksti altså ikke ligge søvnløs om natten af bekymring over Det Konservative Folkepartis velfærd, for vi har det faktisk meget godt i den nye regering.
Men som det jo fremgår af regeringsgrundlaget, og som jeg også tidligere har sagt her, så gælder det først et skattestop, og derefter om knap 2 år vil der blive taget fat på en lempelse af skatten på arbejdsindkomst.
Jeg synes ærlig talt, at det må stå alle partier frit at tage en diskussion om, hvordan man bedst sikrer skattelettelser på arbejdsindkomst.
Jeg tror, der er bred enighed om, at det på en eller anden måde er nødvendigt at lette skatten på arbejdsindkomst.
Jeg synes, det er relevant og rimeligt, at partierne kan tage en diskussion om, hvordan man gør det.
Jeg husker i hvert fald, at der har været tilsvarende diskussioner mellem Det Radikale Venstre og Socialdemokratiet i den tid, de to partier sad i regering sammen, og sådan vil det jo også være med den nye regering.
Vi er jo også to forskellige partier.
Fru Elisabeth Arnold spørger: Hvad er det så for nogle omprioriteringer?
Det er jo netop den slags omprioriteringer, som man ser med denne finanslov.
Det står fast, at der vil ske en reduktion af antallet af offentligt ansatte inden for staten, men ser man på tallene for, hvordan det vil gå med den samlede offentlige beskæftigelse, vil man kunne se, at der er en samlet stigning.
Så det fald, der vil være inden for staten, bliver mere end opvejet af den tilgang, der vil være inden for omsorgssektoren.
er nødt til at sige - og det er jo pinligt - at jeg ikke helt kan svare på.
Der bliver stillet et spørgsmål om, hvad vi vil gøre, hvis kommunerne ikke lever op til det, vi forudsætter i finanslovaftalen.
Jeg har i dag ikke et fuldstændigt svar på, hvad vi præcis vil gøre, men jeg vil gerne sige, at vi med garanti vil gøre noget, fordi vi fra konservativ side ikke vil acceptere, at kommunerne skal bruge det her til at forlænge barselorloven, hvis kvinderne ønsker at komme tilbage på arbejdsmarkedet efter de 6 måneder.
Vi er faktisk nogle, der er optaget af, om det skal være frivilligt, at man vil holde sin barselorlov, eller det ikke skal være frivilligt.
Så jeg kan ikke svare på spørgsmålet, og jeg håber ikke, vi kommer til at vende
Til hr. Ole M. Nielsen
Der sidder jo i øjeblikket et lille udvalg og arbejder på, hvordan den fremtidige øststøtte skal se ud, og hvordan de penge, som i dag står på § 35, skal disponeres.
Jeg vil gerne sige, at vi lægger også meget vægt på, at pengene kommer til at gå til rigtige og gode formål, og jeg er, tror jeg, lige så spændt som hr. Ole M. Nielsen på at se, hvad det er for nogle konklusioner, man kommer frem til.
Men sådan som jeg har forstået det, vil det udvalg være færdig med sit arbejde her i starten af april måned, resultatet vil så blive fremlagt, og senere vil Folketingets partier blive indkaldt.
Men som sagt: Vi lægger også meget vægt på, at pengene går til de rigtige formål.
Men jeg synes også, det er rigtigt at sige, at når man får en ny regering, har man ret til at kigge tingene igennem og se, om man nu giver pengene ud til det, som man også synes er de bedste formål.